Diari Oficial de la Generalitat Valenciana


Sumari del DOGV 3314, del 24-08-1998 (1998/6342)

ORDRE de 9 de juliol de 1998, de la Conselleria de Cultura, Educació i Ciència, per la qual s'autoritza l'Escola de Sistemes Informàtics per a impartir ensenyaments conformes al sistema educatiu vigent a la Gran Bretanya, no homologades acadèmicament amb els títols universitaris del sistema educatiu espanyol.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3314

Data del DOGV
:   24-08-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/6342


Data del document
:   09-07-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 9 de juliol de 1998, de la Conselleria de Cultura, Educació i Ciència, per la qual s'autoritza l'Escola de Sistemes Informàtics per a impartir ensenyaments conformes al sistema educatiu vigent a la Gran Bretanya, no homologades acadèmicament amb els títols universitaris del sistema educatiu espanyol. [1998/L6342]
  
El Sr. Enrique Vargas García, en nom de la mercantil Esinformática SL, titular del centre Escola de Sistemes Informàtics, ha sol·licitat autorització d'obertura de centre estranger per a impartir ensenyaments conduents a l'obtenció dels títols de Higher National Diploma in Computing Desing and Multimedia i Higher National Diploma in Business and Information Technology, conforme al sistema educatiu vigent a la Gran Bretanya, i aporta la documentació corresponent.
  
El Ministeri d'Afers Exteriors, emet informe favorable sobre la citada autorització basada en el principi de reciprocitat, de conformitat amb l'article 18.2 del Reial Decret 557/1991, de 12 d'abril, sobre creació i reconeixement d'universitats i centres universitaris.
  
El citat Reial Decret 557/1991, de 12 d'abril en el seu àmbit d'aplicació preveu l'establiment a Espanya de centres estrangers que imparteixen ensenyaments de nivell universitari, conforme a sistemes educatius vigents en altres països i l'Ordre de 26 de maig de 1993, del Ministeri d'Educació i Ciència, desplega el procediment d'autorització dels ensenyaments i de centres universitaris estrangers no adscrits a universitats públiques. Per tot això,
  
ORDENE
  
Primer
  
Autoritzar l'Escola de Sistemes Informàtics, per a la implantació i posada en funcionament dels ensenyaments conduents a l'obtenció dels títols de Higher National Diploma in Computing desing and Multimedia i Higher National Diploma in Business and Information Technology, conforme al sistema educatiu vigent a Gran Bretanya, no conduents a l'obtenció de títols homologats amb els del sistema educatiu espanyol.
  
Segon
  
El centre que s'autoritza, del qual és titular la societat limitada Esinformatica, té el seu domicili a València, carrer General Elio, 2, amb una capacitat per a 192 alumnes.
  
Tercer
  
De conformitat amb els acords subscrits entre l'entitat Escola de Sistemes informàtics i la Fundació Edexcel de la Gran Bretanya, els estudis autoritzats estan reconeguts i tindran plena validesa acadèmica en aquell país.
  
L'autorització no comporta, per si mateixa, el dret a l'homologació automàtica a Espanya dels estudis que s'impartisquen en els dits centres. Per a l'homologació, si és procedent, de les titulacions corresponents caldrà atindre's al que disposa la normativa general sobre homologació de títols estrangers d'educació superior.
  
Quart
  
L'entitat Escola de Sistemes Informàtics, haurà de mantindre en funcionament els programes d'estudis autoritzats, com a mínim durant el període necessari que permeta finalitzar els seus estudis als alumnes matriculats en els dits ensenyaments amb aprofitament normal.
  
Així mateix, el titular de l'Escola de Sistemes Informàtics, haurà de sol·licitar a la Conselleria de Cultura, Educació i Ciència l'autorització per a la realització de qualsevol modificació que afecte les condicions essencials de la present sol·licitud.
  
Cinqué
  
El centre quedarà sotmés, pel que fa al seu sistema educatiu, a la inspecció dels corresponents poders públics, per a això, la Conselleria de Cultura, Educació i Ciència realitzarà les inspeccions pertinents a fi de comprovar el compliment dels compromisos adquirits pel titular del centre i les condicions que per a la seua obertura s'estableixen en la legislació vigent. A tal fi, l'entitat Escola de Sistemes Informàtics, col·laborarà amb la Conselleria de Cultura, Educació i Ciència en la tasca d'inspecció, facilitant l'accés a les seues instal·lacions i a tota la documentació que li siga requerida.
  
Sisé
  
Si amb posterioritat al començament de l'activitat docent, la Conselleria de Cultura, Educació i Ciència percebera, per part de l'entitat Escola de Sistemes informàtics, l'incompliment de l'Ordenament Jurídic vigent, i especialment del Reial Decret 557/91, de 12 d'abril, i l'Ordre Ministerial de 26 de maig de 1993, que la desplega, o dels compromisos adquirits en l'expedient de sol·licitud d'autorització, requerirà l'entitat per a esmenar la situació en temps i forma. Transcorregut el termini concedit, sense que siga atés el requeriment, prèvia audiència de l'entitat, la Conselleria de Cultura, Educació i Ciència, podrà incoar expedient de revocació de l'autorització.
  
Seté
  
El cessament voluntari d'activitats per part de l'entitat autoritzada requerirà autorització de la Conselleria de Cultura, Educació i Ciència, que es concedirà sempre que es respecte el compromís a què es refereix la disposició quarta de la present ordre.
  
DISPOSICIONS FINALS
  
Primera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra la present ordre, podrà interposar-se recurs contenciós administratiu, prèvia comunicació a l'òrgan que dictà l'acte impugnat, de conformitat amb allò que s'ha establit en l'article 110 de la Llei de Règim Jurídic de les Administracions Públiques i del Procediment Administratiu Comú, en un termini de dos mesos comptats des de l'endemà de la seua notificació, davant de la Sala Contenciosa del Tribunal Superior de Justícia de la Comunitat Valenciana.
  
València, 9 de juliol de 1998
  
El conseller de Cultura, Educació i Ciència,